cyanic-selkie/wikianc huggingface dataset:
Սրտակրանքի բորբոքում
Նշաններ և ախտանշաններ
Պերիկարդիտին բնորոշ է հետկրծոսկրային կամ ձախ հարկրծոսկրային շրջանի ցավը, որը կարող է ճառագայթել դեպի սեղանարդաձև մկան (թիակի ստորին հատված)։ Ցավը սովորաբար թուլանում է նստելիս կամ առաջ թեքվելիս և սաստկանում է պառկելիս կամ ներշնչելիս ։ Ցավը կարող է նմանակել կրծքային հեղձուկին (ստենոկարդիային), սակայն տարբերվում է նրանով, որ փոփոխվում է մարմնի դիրքը փոխելիս, այն դեպքում, երբ կրծքային հեղձուկի դեպքում ցավը մշտական է և ճնշող բնույթի։ Այլ ախտանշաններից են չոր հազը, տենդը, թուլությունը և անհանգստությունը։
Սրտամկանի ինֆարկտի ցավին նման լինելու պատճառով, պերիկարդիտը հաճախ սխալմամբ ախտորոշվում է որպես ՍԻ։ Սրտամկանի սուր ինֆարկտը կարող է բերել պերիկարդիտի առաջացման, սակայն կա ախտանշանների որոշակի տարբերություն։ Ստորև ներկայացված աղյուսակում տրված են պերիկարդիտի և ՍԻ հիմնական տարբերությունները ․
Ֆիզիկալ զննում
Պերիկարդիտի դասական նշանն է պերիկարդի քսման աղմուկը, որը սովորաբար լսվում է կրծոսկրի ձախ ստորին եզրին։ Այլ նշաններից են անհանգիստ հիվանդը, դիրքային ցավը, ուժեղացած քրտնարտադրությունը։ Սրտի տամպոնադայի դեպքում՝ պարադոքսալ պուլսը և Բեկի եռյակը՝ սրտի տոների խլացում, ցածր զարկերակային ճնշում և լծային երակների լայնացում։
Բարդություններ
Պերիկարդիտը կարող է բերել պերիկարդիալ խոռոչում հեղուկի կուտակման և ի վերջո սրտի տամպոնադայի առաջացման։ Սա կարող է դիտվել այն հիվանդների մոտ ովքեր ունեցել են պերիկարդիտի դասական նշաններ, ապա դիտվել է նշանների բարելավում, սակայն հետո զարգացել են սրտի տամպոնադայի նշաններ․ քնկոտություն, պարադոքսալ պուլս (ներշնչման ժամանակ սիստոլիկ ԶՃ-ի իջեցում ամենաքիչը 10 մմսս․․- ով), ցածր ԶՃ, լծային երկաների լայնացում, սրտի տոների խլացում։
Այս դեպքերում ԷՍԳ - ով կարող է դիտվել էլեկտրական ալտերացիա՝ պայմանավորված պերիակարդիալ խոռոչում կուտակված հեղուկի մեջ սրտի լողալով։ Կարող է դիտվել նաև գիտակցության մթագնում՝ պայմանավորված գլխուղեղի հիպոպերֆուզիայով։
Տամպոնադան կարող է հաստատվել Էխոսրտագրությամբ, որը ցույց է տալիս պերիկարդիալ էքսուդատ և աջ փորոքի դիաստոլիկ կոլապս։ Կրծքավանդակի ռենտգեն հետազոտությունը սովորաբար ցույց է տալիս սրտի ստվերի մեծացում և մաքուր թոքադաշտեր։ Թոքերում կանգը սովորաբար բացակայում է, քանի որ դիաստոլիկ ճնշման հավասարեցումը բերում է թոքային մազանոթների սեպման ճնշման հավասարեցմանը ներսրտային ճնշումներին։
Ինֆեկցիոն
Պերիկարդիտի պատճառ կարող են լինել վիրուսային, բակտերիալ կամ սնկային ինֆեկցիաները։
Զարգացած երկրներում 85% դեպքերում պատճառը վիրուսներն են։ Զարգացող երկրներում հաճախակի պատճառ է տուբերկուլյոզը։ Վիրուսային պատճառները ներառում են կոքսակի վիրուսը, հերպես վիրուսը, պարօտիտի վիրուսը և ՄԻԱՎ-ը։
Պնևմոկոկային և տուբերկուլյոզային պերիկարդիտները ամենահաճախ հանդիպողներն են բակտերիալների շարքում։ Հազվադեպ պատճառներից կարող են լինել անաերոբ մանրէները ։ Սնկային պերիկարդիտի հաճախ հանդիպող պատճառներից է հիստոպլազմոզը, իսկ իմունանբավարարությամբ անձանց մոտ՝ ասպերգիլուսը, կանդիդան կամ կոկցիդոիդները։ Ամբողջ աշխարհում ինֆեկցիոն պերիկարդիտի ամենատարածված պատճառը տուբերկուլյոզն է։
Լաբորատոր հետազոտություններ
Լաբորատոր հետազոտություններով կարող է հայտնաբերվել միզանյութի և կրեատինինի բարձրացում՝ ուրեմիկ պերիկարդիտի դեպքում։ Այնուամենայնիվ, լաբորատոր տվյալները հիմնականում չեն փոփոխվում, սակայն, եթե առկա է սրտամկանի ուղեկցող վնասում, ապա կարող է դիտվել տրոպոնինի, կրեատինկինազայի (CK-MB), միոգլոբինի և լակտատդեհիդրոգենազա-1-ի բարձրացում։
19-րդ դարից սկսած կատարվել է պերկարդիտի ռետրոսպեկտիվ ախտորոշում՝ պերկարդի կպումների վրա հիմնված ։
Սովորաբար պերիկարդիտի պատճառը երբեք չի հայտնաբերվում (հայտնաբերվում է միայն 16-22 տոկոսի մոտ)։
Դասակարգում
Պերիկարդիտը կարող է դասակարգվել ըստ պերիկարդի խոռոչում կուտակված հեղուկի տեսակի ։
Ըստ այդմ պերիկարդիտի տիպերն են՝
Սուր և քրոնիկ
Կապված պերիկարդիտի տևողությունից տարբերում ենք սուր և քրոնիկ տիպեր։ Սուր պերիկարդիտը ավելի տարածված է և կարող է հանդես գալ, որպես ինֆեկցիոն կամ իմունոլոգիական հիվանդության, անգամ սրտամկանի ինֆարկտի բարդություն (Դրեսլերի համախտանիշ)։ Քրոնիկ պերիկարդիտի տարբերակներից է կոնստրիկտիվ պերիկարդիտը։ Դասակարգումը կատարվում է հետևյալ կերպ․
Բուժում
Վիրուսային և իդիոպաթիկ պերիկարդիտների դեպքում կիրառվում է ասպիրին կամ այլ ոչ ստերոիդային հակաբորբոքային դեղամիջոցներ (օր․՝ իբուպրոֆեն)։ Կարող է կիրառվել նաև կոլխիցին, որը փոքրացնում է պերիկարդիտի կրկնվելու հավանականությունը ։
Ծանր դեպքերում կարող է լինել հետևյալի կարիքը՝
Համաճարակաբանություն
Վիրուսային կամ իդիոպաթիկ պերիկարդիտով հիվանդների մոտ 30%-ի մոտ լինում մեկ կամ ավել կրկնվող դեպքեր։
Արտաքին հղումներ
Կատեգորիա:Սրտային հիվանդություններ Կատեգորիա:Բորբոքումներ
Ինքնադիմանկար (Կարրիերա, 1746)
«Ինքնադիմանկար» (Autoritratto), իտալացի նկարչուհի, վենետիկյան դպրոցի մանրանկարչուհի, Իտալիայի և Ֆրանսիայի արվեստում ռոկոկո ոճի կարկառուն ներկայացուցիչ Ռոզալբա Կարրիերայի նկարներից մեկը։ Հեղինակը ինքնադիմանկարը ստեղծել է մոտավորապես 1746 թվականին։ Նկարն արված է երկնագույն թղթի վրա՝ պաստելով։ «Ինքնադիմանկարի» չափերն են՝ 31 × 25 սմ ։
Այսօր «Ինքնադիմանկար» ստեղծագործությունը պահպանվում և ցուցադրվում է Ակադեմիայի պատկերասրահում (Վենետիկ, Իտալիա)։
Պատմություն
«Ինքնադիմանկար» ստեղծագործությունը հեղինակը նկարել է կուրանալուց մի քանի տարի առաջ, որն առաջացել էր ոսպնյակի մթագնումից։ Այս դիմանկարը թվագրվում է մոտավորապես 1746 թվականը։ «Ինքնադիմանկար» ստեղծագործությունն այսօր պահպանվում և ցուցադրվում է Վենետիկի Ակադեմիայի պատկերասրահում։
Նկարագիր
Նկարչուհին ինքնադիմանկարում ինքն իրեն պատկերել է շատ բնական և պարզ։ Նա նկարել է ոչ թե Եվրոպայի հռչակավոր նկարչուհու, այլ հասարակ ծեր կնոջ։ Նկարում Ռոզալբան ալեհեր է, մազերը սանրված են պարզ եղանակով։ Կնոջ շուրթերը բարակ են։ Դեմքին ժպիտ չկա։ Կինը մտախոհ հայացքով է պատկերված։ Ռոզալբա Կարրիերան գլխին նկարել է դափնեպսակ, որպես նկարիչների փառքի հատկանիշ։ Հակառակ դրան, նկարչուհին իր դեմքին տվել է հիվանդագին հոգնածություն։
Նկարի գույները հեղինակն ընտրել է հիմնականում խամրող և գորշ։ Այս ինքնադիմանկարը համարվում է հոգեբանական ինքնավերլուծություն և պատկերում է հանգիստ ու արժանի հասունություն։
Կարբի (Գորիի շրջան)
Կարբի (კარბი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 860 մետր բարձրության վրա։ Շրջկենտրոն Գորիից հեռու է 28 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 613 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Ջերեմի Քլեյներ
Ջերեմի Քլեյներ (Jeremy Kleiner, ), ամերիկացի կինոպրոդյուսեր։ Քլեյներն ու նրա գործընկեր պրոդյուսերները 2013 թվականի 12 տարվա ստրկություն և 2016 թվականի Լուսնի լույս ֆիլմերի համար հաղթել են լավագույն ֆիլմի համար օսկար ։
Կենսագրություն
Ջերեմի Քլեյները ծնվել է 1976 թվականին՝ հույների ընտանիքում ։ 1998 թվականին ավարտել է Հարվարդի համալսարանը ։ Որպես ստեղծագործական ղեկավար Քլեյներն աշխատել է Ռիչարդ Դոների և Լորեն Շուլեր Դոների ընկերությունում։ 2003 թվականին միացել է Plan B Entertainment-ին, որտեղ ստեղծագործական ղեկավարից մինչև պրոդյուսեր և հետո 2013 թվականին համանախագահ ճանապարհ է անցել ։
Արտաքին հղումներ
Կատեգորիա:Ամերիկացի կինոպրոդյուսերներ Կատեգորիա:Ապրող անձինք Կատեգորիա:Հարվարդի համալսարանի շրջանավարտներ Կատեգորիա:Օսկարակիրներ Կատեգորիա:BAFTA մրցանակի դափնեկիրներ Կատեգորիա:Ամերիկացի հեռուստապրոդյուսերներ
Փետրվարի 14
Փետրվարի 14, տարվա 45-րդ օրն է։
(339) Դորոթեա
(339) Դորոթեա (Dorothea), աստերոիդ աստերոիդների հիմնական գոտում։ Հայտնաբերվել է 1892 թվականի սեպտեմբերի 25-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 3,012062 ա. մ., առավելագույնը մոտենում է 2,7276 ա. մ. հեռավորության վրա և հեռանում 3,2965 ա. մ. ։ Արեգակի շուրջ մեկ ամբողջական պտույտ է կատարում 1909,39 երկրային օրվա ընթացքում, իր ուղեծրով շարժվելով միջինում 0,188542 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,93° անկյուն։
Դորոթեա աստերոիդը պատկանում է Էոսի աստերոիդների ընտանիքին, որի մեջ ներառված են այս պահին հայտնի ավել քան 4400 անդամներ։ Ընտանիքի ներքին սահմանը անցնում է 2,99 ա. մ. հեռավորության վրա Արեգակից, որը համապատասխանում է Յուպիտերի հետ 7:3 ուղեծրային ռեզոնանսին, իսկ արտաքին սահմանը՝ 3,03, որը համապատասխանում է 9:4 ռեզոնանսին։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Էոսի ընտանիքի աստերոիդներ Կատեգորիա:1892 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Խետա
Խետա (Хета), գետ Ռուսաստանի Կրասնոյարսկի երկրամասում, Խատանգայի ձախ օժանդակը։ Կազմավորվում է Այան և Այակլի գետերի միախառնումից. առավելապես հոսում է Հյուսիսսիբիրական դաշտավայրով։ Երկարությունը 604 կմ է (Այանի ակունքից՝ 785 կմ), ստորին հոսանքում նավարկելի է ։
Աղբյուրներ
Կատեգորիա:Ռուսաստանի գետեր Կատեգորիա:Լապտևների ծովի ավազանի գետեր
Ալեքսանդր Ստամբոլիյսկի
Ալեքսանդր Ստոիմենով Ստամբոլիսկի (Александър Стоименов Стамболийски, ), բուլղարացի քաղաքական գործիչ, Բուլղարիայի վարչապետ (1919-1923.)։
1902 թվականին դարձել է Բուլղարիա երկրագործական ժողովրդական միության առաջնորդներից։ 1908 թվականից դարձել է ժողովրդական ժողովի, 1911 թվականին՝ ժողովրդական մեծ ժողովի դեպուտատ։ 1915 թվականին, Առաջին աշխարհամարտում բուլղարական կառավարության՝ Քառյակ միությանը միանալու որոշումը քննադատելու համար, դատապարտվել է ցմահ բանտարկության։ 1918 թվականին ազատվել է բանտից։ 1919—20, 1920— 1923 թվականներին եղել է կառավարության ղեկավար, իրականացրել է բարեփոխումներ։ Հանդես է եկել «Կանաչ» կամ «Երկրագործական» ինտերնացիոնալ (որպես եվրոպական երկրների ագրարային կուսակցությունների միավորում) ստեղծելու նախաձեռնությամբ։
1923 թվականի հունիսի 9-ի պետական հեղաշրջման հետևանքով Ստամբոլիսկիի կառավարությունը տապալվել է իսկ Ստամբոլիսկին դաժանաբար սպանվել։
Ծանոթագրություններ
Կատեգորիա:Բուլղարիայի վարչապետներ Կատեգորիա:Բուլղարիայի արտաքին գործերի նախարարներ Կատեգորիա:Բուլղարիայի պաշտպանության նախարարներ Կատեգորիա:Մյունխենի համալսարանի շրջանավարտներ Կատեգորիա:Մահապատժի ենթարկված քաղաքական գործիչներ Կատեգորիա:Բուլղարիայի քաղաքական գործիչներ Կատեգորիա:Բուլղարացի պետական գործիչներ Կատեգորիա:Բուլղարացի փիլիսոփաներ
Նիգյար հանըմ
Նիգյար հանըմ (Nigâr Hanım, نگار خانم,), օսմանցի բանաստեղծ և գրող ։
Կենսագրություն
Նիգյար հանըմը հունգարական ծագում ուներ, նրա հայրը` Մակար Օսման փաշան, 1848 թվականին հունգարական հեղափոխության սկսվելուց հետո փախել էր Հունգարիայից Օսմանյան կայսրություն (1848-1849)։ Նիգյարը ծնվել է 1856 թվականին, Ստամբուլում։ Նա կրթություն է ստացել Քադըքյոյ ֆրանսիական դպրոցում, սովորել է դաշնամուր նվագել շատ վաղ տարիքում, բացի այդ սովորել է թուրքերեն, արաբերեն և պարսկերեն` ուսուցչի հետ։ Հետագայում շատ լավ գիտեր ֆրանսերեն, հունարեն, գերմաներեն, իտալերեն, հայերեն, արաբերեն, պարսկերեն և հունգարերեն, բավականին լավ էր կարդում և գրում, ընդհանուր առմամբ գիտեր 8 լեզու ։ Նա լավ էր տիրապետում Արևելքի և Արևմուտքի մշակույթին, գիտեր ֆրանսիական գրականությունը և շուտով սկսել է ֆրանսերեն լեզվով բանաստեղծություններ գրել։ Նրա վաղ պոեզիան գրված է ավանդական դիվան ոճով, բայց ավելի ուշ Ռեջաիզադե Մահմուդ Էքրեմի և այլ հեղինակների ստեղծագործության ազդեցության տակ նա սկսել է զբաղվել ավելի շատ ժամանակակից գրականությամբ։ Նիգյար հանըմը արևմտյան ոճերը մտցրել է թուրքական գրականության մեջ և Թանզիմաթից հետո դարձել է Օսմանյան կայսրության առաջատար բանաստեղծուհին։ Նրա ոճը և թեմայի ընտրությունը ունեն վառ արտահայտված կանացի բնույթ։ Նրա բանաստեղծությունները հաճախ տպագրվում էին այն ժամանակվա թուրքական թերթերում ։
Իր մարդասիրական գործունեության համար նա սուլթան Աբդուլ Համիդ II-ից ստացել է Բարեսրտության շքանշան ։
Նրա կյանքի վերջին տարիներին հիվանդության պատճառով նա հազվադեպ է հայտնվել հասարակության մեջ և վարել է պալատական ապրելակերպ։ 1918 թվականի ապրիլի 1-ին Նիգյար հանըմը մահացել է Ստամբուլում ։
Անձնական կյանք
Հայրը նրան ամուսնացրել է տասնչորս տարեկանում, սակայն մի քանի տարի անց ամուսնությունը խզվել է, և նա ամուսնալուծվել է։ Հայտնի է, որ Նիգյարը որդի է ունեցել` Սալիհ Կերամետ անունով, որն Օսմանյան կայսրության վերջին խալիֆ Աբդուլ Մեջիդ 2-րդի երեխաներին էր ուսուցանում։ Այն բանից հետո, երբ 1924 թվականի մարտի 3-ին հրատարակվել է թիվ 431 օրենքը, որի համաձայն օսմանների դինաստիայի բոլոր անմիջական անդամները վտարվել են երկրից, Սալիհ Կերամետը լքել է Թուրքիան` Աբդուլ-Մեջլիդի հետ միասին ։
Նա իր ժամանակի հասարակության մեջ կարևոր և հայտնի դեմք էր։ Որպես բանաստեղծուհի իր կարիերայից բացի նրա կենսակերպը մեծ ազդեցություն է ունեցել 19-րդ դարի վերջին և 20-րդ դարի սկզբին Օսմանյան կայսրությունում հասարակության և կանանց համար հեռանկարների վրա ։ Թեև նա ֆեմինիստ չէր, կնոջ իրավունքների մասին նրա պատկերացումը շատ առաջ էր անցել իր ժամանակից։
Մատենագրություն
Բացի բանաստեղծություններից, նա գրել է արձակ և կատարել է մի քանի թարգմանություններ։
Նրա հիմնական աշխատանքների թերի ցուցակը հետևյալն է.
Պոեզիա.
Պիեսներ.
Հուշեր.
Արտաքին հղումներ
Կատեգորիա:Բանաստեղծներ այբբենական կարգով
Աշոտ Մինասյան
Պարգևներ և կոչումներ
Ամուսնացած է, ունի երեք որդի։
Ծանոթագրություններ
Կատեգորիա:Հայ զինվորականներ Կատեգորիա:«Մարտական խաչ» 2-րդ աստիճանի շքանշանի ասպետներ Կատեգորիա:«Հայրենիքին մատուցած ծառայությունների համար» 2-րդ աստիճանի մեդալակիրներ Կատեգորիա:Գարեգին Նժդեհ մեդալակիրներ Կատեգորիա:Հայ պետական գործիչներ Կատեգորիա:Հայ ռազմական գործիչներ
Գրեգ Օռլոֆ
Ընտրյալ ֆիլմագրություն
Օռլոֆը հաղթել օսկար և առաջադրվել է երեք այլ մրացանակների։
Արտաքին հղումներ
Կատեգորիա:Հնչյունային օպերատորներ Կատեգորիա:BAFTA մրցանակի դափնեկիրներ Կատեգորիա:Օսկարակիրներ
Դավիթ Չակվետաձե
Դավիթ Չակվետաձե (Давит Гочаевич Чакветадзе, վրաց.՝ დავით ჩაკვეტაძე, հոկտեմբերի 18, 1992, Քութայիս, Վրաստան), վրացի հունա-հռոմեական ոճի ըմբշամարտիկ ։
Չակվետաձեն միացել է Ռուսաստանի հավաքականին 2013 թվականին։ Հավաքականում նրա մարզիչը Գոգի Կոգուաշվիլին է ։
Դավիթ Չակվետաձեն մասնակցել է 2016 թվականի Օլիմպիական խաղերին, և 85 կգ քաշային կարգում դարձել է չեմպիոն։
Կենսագրություն
Ռուսաստանի ըմբշամարտի 2015 թվականի առաջնության ժամանակ Դավիթ Չակվետաձեն հաղթել է օլիմպիական խաղերի չեմպիոն Ալեքսեյ Միշինին, և դարձել է չեմպիոն ։
Դավիթը դարձել է 2015 թվականի Եվրոպայի առաջնության գավաթակիր։
Մասնակցել է 2016 թվականի Օլիմպիական խաղերին, և նվաճել է ոսկե մեդալ։
Արտաքին հղումներ
Կատեգորիա:1992 ծնունդներ Կատեգորիա:Հոկտեմբերի 18 ծնունդներ Կատեգորիա:Վրացի ըմբշամարտիկներ Կատեգորիա:Ռուս օլիմպիական չեմպիոններ‎ Կատեգորիա:Բարեկամության շքանշանի ասպետներ (Ռուսաստան) Կատեգորիա:2016 թվականի Ամառային օլիմպիական խաղերի չեմպիոններ
Վահրամ Ներսիսյանց
Վահրամ Վրույրի Ներսիսյանց, հայ տնտեսագետ, ՀՀ պետական և տնտեսական գործիչ։
Ծանոթագրություններ
Կատեգորիա:Հայ տնտեսագետներ Կատեգորիա:1940 ծնունդներ Կատեգորիա:Թեհրան քաղաքում ծնվածներ Կատեգորիա:ՀՊՏՀ պատվավոր դոկտորներ Կատեգորիա:Սուրբ Մեսրոպ Մաշտոցի շքանշանի ասպետներ Կատեգորիա:Հայ պետական գործիչներ
Գեղագիտության ազգային կենտրոն
Գեղագիտության ազգային կենտրոն (ԳԱԿ), հիմնադրվել է 1978 թվականին Երևանում, արվեստաբան Հենրիկ Իգիթյանի ջանքերով՝ 1970 թվականին ստեղծված աշխարհում առաջին մանկական ստեղծագործության պատկերասրահի հիման վրա ։
Կենտրոնը զբաղվում է մանկական արվեստի զարգացմամբ, ցուցադրությամբ և պահպանությամբ, նաև գեղագիտական դաստիարակությամբ։
Կենտրոնում գործում է Մանկական ստեղծագործության թանգարանը, «Կերպարվեստ և դեկորատիվ կիրառական արվեստ» ստորաբաժանումը իր բազմաթիվ արվեստանոցներով, երկու թատրոններ՝ «Փոքր թատրոնը» և «Մետրո» թատրոն-ստուդիան, մանկական ֆիլհարմոնիան իր պարի ստուդիայով և «Գորանի» համույթով, ինչպես նաև ազգային նվագարանների յոթնամյա երաժշտական դպրոցը։ Կենտրոնը ունի նաև մասնաճյուղեր Հայաստանի տարբեր մարզերի քաղաքներում՝ Գյումրիում, Վանաձորում, Մեղրիում, Սևանում և Գորիսում։
Պատմություն
1970թ․ մարտի 13-ին Երևանում բացվեց աշխարհում առաջին մանկական պատկերասրահը՝ հետագայում վերանվանվելով Հայաստանի մանկական ստեղծագործության թանգարանի։ Հիմնադիրները արվեստաբան Հենրիկ Իգիթյանը եւ մանկավարժ Ժաննա Աղամիրյանն էին։ Պատկերասրահի բացումը մեծ իրադարձություն էր ոչ միայն Հայաստանի, այլև ողջ Խորհրդային միության գեղարվեստական կյանքում։ Աշխարհում չկար նմանատիպ մանկական հաստատություն։
Հայաստանի մանկական ստեղծագործության թանգարանը, որն ի սկզբանե որպես պատկերասրահ բացվեց մի փոքրիկ ցուցահանդեսով, հետագայում ստեղծեց մեծ մշտական հավաքածու՝ ներառելով շուրջ 150․000 ստեղծագործություն Հայաստանից և աշխարհի 120 երկրից։ Թանգարանում մեծ հաջողությամբ կազմակերպվել են անհատական, խմբային, հանրապետական, համամիութենական ու միջազգային ցուցահանդեսներ։ Հայ երեխաների բազմաթիվ նկարներ հետաքրքրությամբ դիտվել են աշխարհի շատ երկրներում։
Հետագայում Մանկական պատկերասրահը հիմք ծառայեց Գեղագիտության ազգային կենտրոնի (ԳԱԿ) ստեղծման համար։ 1978թ․ հոկտեմբերի 18-ին հանրապետության ղեկավարության որոշմամբ հիմնվեց Հայաստանի էսթետիկական կենտրոնը, հետագայում՝ Գեղագիտության ազգային կենտրոնը, որը չուներ իր նախադեպը ողջ աշխարհում։
Գեղագիտության ազգային կենտրոնի գործունեության մեջ մշտապես ներգրավված են եղել լայնախոհ ու բարձրակարգ արվեստագետ-դասավանդողներ, վարպետներ և մշակույթի ու արվեստի գործիչներ։ Ի սկզբանե Կենտրոնը կտրականապես հրաժարվել է բոլոր դոգմատիկ մեթոդաբանական ձեռնարկներից և ծրագրերից, որոնք ոչ մի աղերս չունեին երեխաների և իրական արվեստի հետ։ Կառույցը ծնվել և շարունակում է ապրել որպես մի փորձարարական լաբորատորիա՝ իրականացնելով իր բարձր հոգևոր առաքելությունը։
Ունենալով մանկական գեղագիտական կենտրոնի ուղղվածություն՝ Կենտրոնի առաքելությունը մշտապես եղել է կրթամշակութային դասավանդման միջոցով հայ մանուկների գեղագիտական ճաշակի ձևավորմանը, նրանց ստեղծագործական հմտությունների բացահայտմանն ու զարգացմանը, արվեստասեր և ստեղծագործող սերունդներ դաստիարակելու գործընթացին, մանկական ստեղծագործունեության դաշտում միջազգային կապերի հաստատմանը նպաստելը։
Մանկական ստեղծագործության թանգարան
Թանգարանի մշտական հավաքածուն ներառում է շուրջ 150000 ստեղծագործություններ Հայաստանից և աշխարհի 120 երկրներից ։ Մշտական ցուցադրությունը ներկայացված է երեք անվանակարգերում` հայկական արվեստ, միջազգային արվեստ և դեկորատիվ-կիրառական արվեստ։ Գործում է նաև ցուցահանդեսային սրահը։
Թանգարանի առաջին տնօրեն է եղել մանկավարժ Ժաննա Աղամիրյանը։ Ներկայիս տնօրեն՝ Արմենուհի Հարությունյան։
Թանգարանը գտնվում է Աբովյան 13 հասցեում։
Կերպարվեստ և դեկորատիվ-կիրառական արվեստ ստորաբաժանում
Ստորաբաժանումում գործում են մի շարք արվեստանոցներ՝ գեղանկարչություն, ասեղնագործություն, բատիկ, գեղանկարչություն, փայտի փորագրություն, քանդակագործություն, օրիգամի, կարպետագործություն, տիկնիկների պատրաստում։ ԳԱԿ-ի ողջ պատմության ընթացքում ստորաբաժանումը կազմակերպել է ավելի քան 60 միջազգային ցուցահանդեսներ, կյանքի կոչել տարբեր ծրագրեր և նախագծեր, որոնք կրում են կրթական և դաստիարակչական բնույթ։ Սաների հետ աշխատում են հատուկ ընտրված, բարձր պրոֆեսիոնալ ունակություններով և հմուտ մանկավարժա-հոգեբանական հատկություններով օժտված դասավանդողներ։ Ուսումնա-ստեղծագործական գործընթացում առանձնահատուկ տեղ է զբաղեցնում համագործակցությունը տարբեր կազմակերպությունների հետ։ Ստորաբաժանման ակտիվ գործընթացի արդյունքում կազմակերպվել են ցուցադրություններ ինչպես Հայաստանում, այնպես էլ արտերկրում (Ֆրանսիա, Ռուսաստան, Բելգիա, ԱՄՆ, Ուկրաինա, Անգլիա, Ավստրիա, Գերմանիա և այլն)։
Արվեստանոցները գործում են Բայրոն և Սարյան փողոցներում, ինչպես նաև Գարեգին Նժդեհ հրապարակում գտնվող ԳԱԿ-ի ստուդիայում։
Թատրոններ
Գակ-ի կազմի մեջ ներգրավված են «Փոքր թատրոնը» (Աբովյան 13) և «Մետրո» թատրոն-ստուդիան (Գարեգին Նժդեհի հրապարակ) ։
Փոքր թատրոն
ԳԱԿ-ի Փոքր թատրոն-ը Հայաստանի ամենաերիտասարդ և նորարարական թատերախմբերից մեկն է։ Թատրոնը հիմնադրվել է որպես դրամատիկական ստուդիա Հենրիկ Իգիթյանի նախաձեռնությամբ՝ Վահան Բադալյանի կողմից մոտ 20 տարի առաջ։ Թատրոնի առաքելությունն է՝ ստեղծել հնարավորություն անկախ, ստեղծագործական աշխատանքի համար և ծառայել որպես տարբեր կրթական ծրագրեր իրականացնող հարթակ թատերական արվեստի ուսումնասիրությամբ հետաքրքրվող երիտասարդների համար։ Հիմնադրման օրվանից ԳԱԿ-ի Փոքր թատրոն-ի արվեստագետները հավատարիմ մնացին այնպիսի եզակի ներկայացումների ստեղծմանը, որոնք փառաբանում են մարդկային երևակայության ուժը և թատերական արվեստի ազդեցությունը կյանքի վրա։ Թատրոնը առժանացել է «Արտավազդ» ազգային թատերական մրցանակի` «Խելագարի հիշատակարանը» (2007 թ.), «Օֆելյայի ստվերների թատրոնը» (2008 թ.) և «Ne me quitte pas/ Մի լքիր ինձ» (2015 թ.) ներկայացումների համար։ ԳԱԿ-ի Փոքր թատրոն-ը մասնակցել է մի շարք հեղինակավոր միջազգային կատարողական արվեստի փառատոնների և արժանացել բազմաթիվ մրցանակների։ Ներկայացումները ցուցադրվել են հետևյալ երկրներում՝ Երևան/Հայաստան, Ռուդոլստատ/Գերմանիա, Մոսկվա/Ռուսաստան, Սիբիու/Ռումինիա, Ֆլորենցիա / Իտալիա, Ֆելդկիրչ/Ավստրիա, Պարմա/Իտալիա, Կամպիլիա Մարիտիմա/Իտալիա, Լինգեն/Գերմանիա, Լյուբլյանա /Սլովենիա, Բանոնե/Իտալիա, Բոստոն/ԱՄՆ, Սալեռնո/Իտալիա, Պիզա/Իտալիա, Միլան/Իտալիա, Ալմաթի/Ղազախստան, Պապա/Հունգարիա, Վենետիկ/Իտալիա, Թուլուզ/Ֆրանսիա, Գլազգո/Մեծ Բրիտանիա։ Թատրոնի խաղացանկում են հետևյալ ներկայացումները՝ «Օդիլ», «Օֆելյայի Ստվերների Թատրոնը», «Խելագարի հիշատակարանը», «Պիերո», «SHAKEspeare», «Ջոնաթան Լիվինգսթոն Ճայը»։ Թատրոնում ստեղծվել է Հայաստանում առաջին ներառական պարային խումբը, որտեղ ընդգրկված են նաև հաշմանդամություն ունեցող արվեստագետներ։ Նախագիծը ականավոր Candoco Dance Company-ի հետ համատեղ աշխատանքի հետևանք է։ Բեմադրվել է 2 ներկայացում՝ Ne Me Quitte Pas /Մի լքիր ինձ և Կարոտահար/Hiraeth: Բեմադրությունը իրականացվել է Բրիտանական խորհրդի «Պար` առանց սահմանների» ծրագրի շրջանակում։
2006 թվականից սկսած ԳԱԿ-ի Փոքր թատրոն-ը հաջողությամբ համագործակցում է մի շարք արտասահմանյան թատերական ընկերությունների և հաստատությունների հետ` կազմակերպելով համատեղ վարպետության դասեր։ Այս գործընկերների հետ համատեղ թատրոնը նաև արտերկրի ուսանողների համար ստեղծում է պրակտիկա անցնելու հնարավորություն և բեմադրում համատեղ ներկայացումներ՝ ինչպես Հայաստանում, այնպես էլ արտերկրում։
Ամենահաջողված համագործակցություններից մեկն է 2008 թ-ին Իտալիայի մշակութային «Versiliadanza» ասոցիացիայի (գեղարվեստական ղեկավար `Անժելա Թորրիանի Եվանգելիստա) հետ, որի արդյունքում ստեղծվեցին երկու ներկայացումներ՝ «7-րդ զգայարան» (2009 թ.) և SDD-Shakespeare Dead Dreams (2015 թ.) Թատրոնում նաև գործում է Փոքր թատրոն-ստուդիան, որտեղ 5-17 տարեկան երեխաները ստանում են նախնական թատերական կրթություն։ Երեխաներից շատերը հետագայում ընդգրկվում են թատրոնի տարբեր ներկայացումերում։ Դասերի ընթացքում երեխաներն ուսումնասիրում են դերասանական հմտություն, բեմական խոսք, բեմական շարժում և դասական պարեր։
«Մետրո» թատրոն-ստուդիա
Հիմնադրվել է 1992 թվականին։ Թատրոնի բեմում հանդես են եկել թատերական աշխարհի հայտնի դեմքեր։ «Մետրո» թատրոնի խաղացանքում ընդգրկված են ուրախ, լի երաժշտությամբ, զգացմունքային կատարումներով ներկայացումներ և մեծերի, և մանուկների համար։ Ստուդիան հաճախակի մասնակցում է տարբեր թատերական փառատոնների, բեմականացված համերգների, հեռուստանախագծերի։ Թատրոնի պատմության ընթացքում բեմադրված ներկայացումներն են՝ Պանիլովի «Թոփազը», Քոչարյանի «Հյուրը», Կալինովսկու «Կենդանիները լուսնի վրա», Մոնյերի «Փարիզը վտանգավոր քաղաք է», Կոնստանտինովի «Դիոգենեսը», Սարտրի «Ժամանակն է հավաքել քարերը», ինչպես նաև «Շաշաստան» ըստ Թումանյանի հեքիաթների և այլն։
Ֆիլհարմոնիա
«Գորանի» համույթը գործում է 1981 թ.-ից։ Համույթի անփոփոխ գեղարվեստական ղեկավարն է հայտնի երաժիշտ-ազգագրագետ, ՀՀ ԳԱԱ արվեստի ինստիտուտի ավագ գիտաշխատող, արվեստագիտության թեկնածու Զավեն Թագակչյանը, իսկ պարուսույցն ու պարային մասի ղեկավարն է հայ պարարվեստի հանրապետության լավագույն մասնագետների գործի շարունակող, մանկավարժ Գագիկ Ավետիսյանը, ներկայումս պարային ստուդիայի տնօրեն։ Համույթը ներկայացնում է Հայոց պատմական շրջանների և գավառների ավանդական երգն ու պարը։ Խումբը համերգային գործունեությանը զուգահեռ մասնակցել է հանրապետական և միութենական փառատոների և ֆորումների՝ արժանացել բազում պատվոգրերի և մրցանակների, դափնեկրի կոչման։
Իր հերթին, պարարվեստի ստուդիայի դասավանդման հիմքում ընկած է ազգային պարը։ Այսօր ստուդիայում ավանդական պարի կողքին զարգանում են պարային նոր ձևեր, յուրացվում են թատերական արվեստի սկզբունքներ։ Ստուդիայի հիմքի վրա ստեղծվել է պարային թատրոն, որի միջոցով հնարավոր է արտահայտել հայ ժողովրդի ազգային մշակույթի առանձնահատկությունները։
2012 թ.-ին Երևանը գրքի համաշխարհային մայրաքաղաք հռչակվելու կապակցությամբ պատրաստվեց ծրագիր` «Գրականությունը և պարը» խորագրով։ Հիմք ընդունվեց Հենրիկ Իգիթյանի կողմից կազմված Հովհաննես Թումանյանի հեքիաթների` կենտրոնի երեխաների կողմից պատկերազարդված գիրքը։ Բեմադրվեց «Շունն ու կատուն», «Ուլիկը», «Անբան Հուռին», «Սուտլիկ որսկանը», «Կիկոսի մահը», իսկ «Չարի վերջը» հեքիաթը բեմադրվեց որպես մյուզիքլ, որտեղ սաների հետ միասին հանդես եկան նաև պարուսույցները։
Երաժշտական դպրոց
Ազգային Նվագարանների 7-ամյա երաժշտական դպրոցը հիմնադրվել է 1982 թ.-ին Հենրիկ Իգիթյանի նախաձեռնությամբ։ Այդ տարիներին դպրոցում ստեղծվել է «Տկզար» հնագույն նվագարանների անսամբլը։ Դպրոցում, որը իր բնույթով մինչ այսօր էլ հանրապետությունում միակն է, գործում են ազգային նվագարանների հետևյալ բաժիններ՝ դուդուկ, շվի, զուռնա, պկու, սրինգ, թառ, ուդ, քամանչա, քանոն, սանթուր, դհոլ, ժողովրդական երգ, ժողովրդական պար։ Դպրցը մասնակցում է բազմաթիվ հանրապետական մրցույթների՝ գրավելով լավագույն տեղեր։
Երաժշտական դպրոցի տնօրենն է՝ Նարինե Պրուտյանը։
Միջոցառումներ
ԳԱԿ-ում կազմակերպվում են հատուկ կրթա-մշակութային ծրագրեր երեխաների և երիտասարդության համար, իրականացնում են թեմատիկ նախագծեր, որոնցից մի քանիսը կրում են ամենամյա բնույթ։ Շուրջ ութ տարի է ՀՀ կրթության և գիտության նախարարության սփյուռքի բաժնի հետ համատեղ իրակականցվում է ամենամյա Համահայկական մանկապատանեկան նկարչական մրցույթ-փառատոն տարբեր խորագրերով։ Փառատոնի ավարտից հետո ամեն տարի լույս է տեսնում եզրափակիչ փուլ անցած մասնակիցների աշխատանքների պատկերագիրքը։ Ավանդական է դարձել նաև Արարատյան Հայրապետական թեմի հետ համատեղ իրականացվող Սբ.Սարգսի տոնին նվիրված ամենամյա ցուցահանդեսը, որի արդյունքում նույնպես իրականացվում էր պատկերագրքի տպագրում։
Տպագրված գրքեր
Կենտրոնը հրատարակել է սաների կողմից պատկերազարդված հետևյալ գրքերը՝ «Կենաց ծառ», 1995 թ., «Ֆուձիյամայից Արարատ», 1997 թ., «Հայկական հեքիաթներ», 1999 թ., «Եղիցի լույս» (չորս լեզվով), 2001 թ., «Աստվածաշունչ», 2002 թ., «Սասունցի Դավիթ»՝ ըստ Հովհաննես Թումանյանի, 2004 թ., «Սասունցի Դավիթ»՝ ըստ Նաիրի Զարյանի, 2006 թ., «Հովհաննես Թումանյան, Հայկական հեքիաթներ» (անգլերեն, 2006 թ.),«Հեքիաթների կախարդական աշխարհը» (ռուսերեն, 2007 թ.)։
Նաև, տպագրվել են մի շարք պատկերագրքեր, ստեղծված միասնական նախագծերի հիման վրա, դրանք են՝ «Ճապոնիան հայ երեխաների աչքերով», 2011 թ., «Տիեզերք», 2012 թ., «Հենրիկ Իգիթյան, Մոլորակ ստեղծողը», 2012 թ., «Սիրո ուժն է անհաղթ», 2012-2016 թթ., «Քարթլիի թագուհի Շուշանիկը», 2015 թ., Համահայկական մանկապատանեկան նկարչական մրցույթ-փառատոնի պատկերագրքեր, 2011-2017 թթ., և այլն։
Արտաքին հղումներ
Կատեգորիա:Երևանի պատկերասրահներ Կատեգորիա:1978 հիմնադրումներ Երևանում
Absolution
Absolution, անգլիական Muse խմբի երրորդ ալբոմն է, թողարկվել է 2003 թվականի սեպտեմբերի 29-ին։ Ալբոմը ձայնագրվում էր Լոս Անջելեսում և Լոնդոնում։ Ալբոմից թողարկվեց 6 սինգլ, որոնցից «Stockholm Syndrome» երգը հրապարակվեց միայն ինտերնետում։ Լեյբլի առջև ունեցած պարտականությունների պատճառով սինգլը չդրվեց ազատ ներբերման համար, և նշանակվեց 0,99$ գինը, բայց չնայած դրան երգը ներբերնեցին ավելի քան 20,000 անգամ։ Ալբոմը բրիտանական հիթ-շփերթներում միանգամից մեկնարկեց 1-ին հորիզոնականի վրա, և շուտով գլխավորեց նաև ֆրանսիական չարթերը։ 2009 թ.-ին «Kerrang!» ամսագրի «XXI դարի լավագույն 50 ալբոմներ»-ի ցանկում ալբոմը զբաղեցրեց 2-րդ հորիզոնականը, զիջելով Green Day խմբի «American Idiot» ալբոմին ։
Տես նաև
Absolution Tour
Կատեգորիա:2003 ալբոմներ Կատեգորիա:Muse ալբոմներ
Կլեոպատրա (այլ կիրառումներ)
Կլեոպատրա (Κλεοπάτρα, Cleopatra — տառացի «փառաբանված հորից»), հունական ծագում ունեցող կանացի անուն, որը հատուկ հանրաճանաչություն է ունեցել անտիկ Մակեդոնիայում։ Հաճախ այդ անունը կարելի է հանդիպել Սելևկյան և Պտղոմեոսյան հելլենական պետություններում։ Առկա է ուղղափառ տոնացույցներում։
(8770) Տոնատուս
(8770) Տոնատուս (Totanus), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 30-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 3,113715 ա. մ., առավելագույնը մոտենում է 2,7253 ա. մ. հեռավորության վրա և հեռանում 3,5021 ա. մ. ։ Արեգակի շուրջ մեկ ամբողջական պտույտ է կատարում 2006,86 երկրային օրվա ընթացքում, իր ուղեծրով շարժվելով միջինում 0,179385 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,11° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պաեզե
Պաեզե (Paese), կոմունա Իտալիայում։ Գտնվում է Վենետո մարզի Տրևիզո գավառում ։ Բնակչությունը կազմում է 21 346 մարդ, խտությունը՝ 562 մարդ/կմ²։ Զբաղեցնում է 38 կմ² մակերես։ Փոստային ինդեքս՝ 31038, հեռախոսային կոդ՝ 0422։
Ժողովրդագրություն
Բնակչություն
Էդվարդ Կոստիկյան
Էդվարդ Կոստիկյան, ամերիկահայ քաղաքական գործիչ, ԱՄՆ դեմոկրատական կուսակցության անդամ, որը աչքի է ընկեր Նյու Յորքում կուսակցության բարեփոխմամբ։ Նա նաև մի շարք գրքերի, հոդվածների և պետական քաղաքականության և քաղաքագիտության տարբեր թեմաների մասին աշխատությունների հեղինակ է։
Վաղ կյանք և կրթություն
Կոստիկյանը ծնվել է 1924 թվականի սեպտեմբերի 24-ին, Նյու Ջերսիի Ուիհոքեն քաղաքային շրջանում ։ 1940 թվականին նա և իր ընտանիքը (հայրը՝ Միհրան Նազարի Կոստիկյանը, մայրը՝ Բարբարա Կոստիկյանը և ավագ եղբայրը՝ Էնդրյու Կոստիկյանը) տեղափոխվել են Մանհեթենի Morningside Heights 122-րդ թաղամաս ։ Նրա հայրը հայկական ծագումով գորգագործ է եղել, իսկ մայրը բնիկ շվեյցարիացի  ։ Նա սովորել է Horace Mann դպրոցում, որտեղ Երկրորդ համաշխարհային պատերազմի ժամանակ դասավանդել է իր մայրը ։ 1947 թվականին Կոստիկյանը ավարտել է Կոլումբիայի համալսարանը, իսկ 1949 թվականին Կոլումբիայի համալսարանի իրավաբանական դպրոցը։ Նա մեկ տարի աշխատել է ԱՄՆ-ի շրջանային դատարանի դատավոր Հերոլդ Մեդինայի մոտ ։
Կարիերա
1951 թվականին Կոստիկյանը միացել է Paul, Weiss, Rifkind, Wharton & Garrison արդյունաբերական ձեռնարկությանը, որտեղ առաջին անգամ աշխատել է որպես իրավաբան։ 1960 թվականին նա դարձել է այն ձեռնարկության գործընկեր ։ 1962 թվականին Կոստիկյանը ընտրվել է Նյու Յորքի շրջանի դեմոկրատական կոմիտերի նախագահ, որի ընտրություններին հաղթել է Կարմին դե Սապիոյին և պաշտոնավարել է երկու տարի։ Նրան են վերագրում Դեմոկրատական կուսակցության զարգացումը և Tammany Hall-ի ազդեցության հեռացումը, ինչի շնորհիվ կուսակցությունը կարողացավ տեղափոխվել 20-րդ դար ։ 1965 թվականին եղել է Աբրահամ Բիմի քարոզարշավի տնօրենը։ Կոստիկյանը աշխատել է Նյու Յորքի Նելսոն Ռոքֆելլերի և Մարիո Կումոյի քննող հանձնաժողովներում ։
1977 թվականին նա հրաժարվել է քաղաքապետի ընտրարշավից, սակայն միացել է Էդվարդ Կոչի քարոզարշավին ։ Կոստիկյանը երկար տարիներ եղել է Նյու Յորքի իրավաբանական դպրոցի Նյու Յորքի քաղաքային իրավունքի կենտրոնական խորհրդատվական խորհրդի անդամ ։
Անձնական կյանք
Կոստիկյանը ամուսնացել է երկու անգամ։ Առաջին անգամ ամուսնացել է Ֆրենսիս Հոլմգրենի հետ, սակայն այն ավարտվել է ամուսնալուծությամբ ։ 1977 թվականին երկրորդ անգամ ամուսնացել է գրող Բարբարա Հայնեի հետ, որը գովազդային գործադիր տնօրեն Արթուր Ֆաթի դուստրն է եղել ։ Առաջին ամուսնությունից Կոստիկյանը ունեցել է երկու երեխա, որոնցից մեկը հայտնի խաղերի դիզայներ Գրեգ Կոստիկյանն է  ։ Նա եղել է Occasional Oratorio-ի և Orchestral Society-ի հիմնադիրն ու խմբավարը ։
Կոստիկյանը մահացել է 2012 թվականի հունիսի 22-ին՝ 87 տարեկանում, երբ իր աղջկա Հարավային Կալիֆոռնիայի Մաունթ Փլիզանթ արվարձանում գտնվող տանն էր ։
Արտաքին հղումներ
Կատեգորիա:Հայ տղամարդ գրողներ Կատեգորիա:Ամերիկահայ գրողներ Կատեգորիա:Հայ գրողներ Կատեգորիա:Ամերիկահայ իրավաբաններ Կատեգորիա:Իրավաբաններ ըստ ազգության Կատեգորիա:Իրավաբաններ ըստ երկրի Կատեգորիա:Իրավաբաններ ըստ դարի Կատեգորիա:Ամերիկացի իրավաբաններ
Փետրվարի 15
Փետրվարի 15, տարվա 46-րդ օրն է։
CMSilla
CMSilla-ն կայքի կառավարման համակարգ է որը գրված է PHP լեզվով։ Այս համակարգի միջոցով հնարավոր է ստեղծել տարբեր բարդության ինտերնետ կայքեր։ CMSilla–ն բավականին պարզ է օգտագործման համար, բայց միևնույն ժամանակ շատ արդյունավետ է կայքերը կառավարելու համար։ Ծրագրի գլխավոր առանձնահատկություններից է կայքի տեղեկատվական և տեխնիկական ապահովությունը։ CMSilla–ն ազատ ծրագիր է, որպես տվյալների բազա օգտագործում է MySQL-ը։
Կիրառվում է բլոգների, ինտերնետ-խանութների, ընկերությունների կայքերի, պորտալների, կայք-բացիկների պատրաստման համար։
Հնարավորություններ
Կատեգորիա:Բովանդակության կառավարման համակարգեր
Իսպանիայի միապետների ցանկ
Իսպանական միապետների թվարկումը շարունակում է կաստիլիայի թագավորների համարակալումը։ Միջնադարում օգտագործվել է ամբողջ Իսպանիայի կայսր տիտղոսը։ Պաշտոնապես առաջինն մարդը ընդունած Իսպանիայի թագավոր տիտղոսը Ֆիլիպ II-ն է։
Բուրբոնների դինաստիա
Կատեգորիա:Իսպանիայի թագավորներ
Փետրվարի 16
Փետրվարի 16, տարվա 47-րդ օրն է։
Արծիվներ
Արծիվներ (Հօմարմեր), ճուռակների ընտանիքին պատկանող գիշատիչ թռչուններ։ Հայաստանում տարածված է 9 տեսակ՝ գաճաճ արծիվ, տափաստանային արծիվ, գերեզմանարծիվ, մեծ շահնարծիվ, փոքր շահնարծիվ, քարարծիվ, ջրարծիվ, օձակեր արծիվ, սպիտակապոչ արծիվ։ Աչքի են ընկնում լավ զարգացած մագիլներով, ինչը թույլ է տալիս որսալ մկնակերպ կրծողներից մինչև փոքր սմբակավորներ։ Երբեմն նրանց անվանում եմ հիմա թռչուններ։
Նկարագրությունը
Թևերի բացվածքը 43–53 սմ-ից (գաճաճ արծիվ) մինչև 2,5 մ է (սպիտակապոչ արծիվ), կենդանի զանգվածը՝ 700 գ-ից (գաճաճ արծիվ) մինչև 6, 5 կգ (սպիտակապոչ արծիվ)։ Ոտքերը փետրավորված են մինչև կրնկաթաթերը։ Մատներն ուժեղ են՝ զարգացած մագիլներով։ Ունեն սուր տեսողություն։ Էգը և արուն միագույն են։
Բնադրում
Բնադրում են անտառներում, ժայռերի կամ գետնի վրա։ Էգերը դնում են 1-3 սպիտակ, երբեմն՝ կարմրագորշավուն պուտերով ձու։ Թխսում են և՛ էգը, և՛ արուն։ Արծիվները զույգեր են կազմում և երկար տարիներ անդավաճան են զույգին։ Սնվում են փոքր և միջին մեծության ողնաշարավոր կենդանիներով, նաև լեշով։
Արծիվները շատ զգուշավոր են և սակավ են մարդկանց աչքին երևում։ Միայն աշնանամուտին, երբ ձագերն արդեն մեծացած են լինում, երբեմն կարելի է տեսնել, թե ինչպես բարձր երկնքում սահասավառնում ու ճախրում է մի ամբողջ արծվաընտանիք։ Օձակեր, տափաստանային, սպիտակապոչ արծիվները և ջրարծիվը գրանցված են ՀՀ Կարմիր գրքում։
Տարածվածությունը և բնակության վայրերը
Հայտնի է արծիվների 74 տեսակ որոնք տարածված են Եվրոպայում, Ասիայում, Աֆրիկայում և Հյուսիսային Ամերիկայում։ ՀՀ-ում տարածված է 9 տեսակ՝ քարարծիվ, գաճաճ արծիվ, մեծ շահնարծիվ, փոքր շահնարծիվ, տափաստանային արծիվ, ջրարծիվ, օձակեր արծիվ, գերեզմանարծիվ, սպիտակապոչ արծիվ։ Արծիվները բնակվում են լեռնատափաստաններում, գյուղատնտեսական հողատարածքներում (տափաստանային արծիվ), անտառների տափաստանային հատվածներում (գաճաճ արծիվ), ծառահատված անտառներում (փոքր շահնարծիվ), լեռներում, խոր ձորերում (քարարծիվ), կիսաանապատային նախալեռներում (օձակեր արծիվ), ափամերձ ժայռերով գետերում, լճերում, լճակներում (ջրարծիվ), ձկնաբուծական ավազաններում (սպիտակապոչ արծիվ)։ Բացառությամբ քարարծվի (նստակյաց է) և սպիտակապոչ արծվի (կլոր տարի չվահյուր է)՝ մյուս տեսակները բնադրող-չվող են, քիչ տարածված։
Արտաքին հղումներ
Կատեգորիա:Ճուռակներ
Քիմ Ուեյանս
Քիմ Ուեյանս (անգլ.` Kim Wayans, ), ամերիկացի դերասանուհի, կատակերգու, սցենարիստ, պրոդյուսեր և ռեժիսոր։
Կյանքն ու կարիերան
Քիմ Ուեյանսը ծնվել և մեծացել է Նյու Յորքում, սոցիալական աշխատողի և սուպերմարկետի մենեջերի ընտանիքում ։ Նրա եղբայրներ Դեյմոն Ուեյանսը, Կինեն Այվորն Ուեյանսը, Մառլոն Ուեյանսն ու Շոն Ուեյանսը նույնպես դերասաններ են ։ Քիմն ավարտել է Ուեսլեյան համալսարանը։
Ուեյանսն առաջին անգամ հեռուստատեսությունում հայտնվեց «Այլ աշխարհ» սիթքոմի շրջանակներում։ 1990 թվականից մինչև 1994 թվականը նա նկարահանվեց Fox In Living Color սկետչ-շոուում, որտեղ նմանակեց այնպիսի հայտնի աստղերի, ինչպիսիք են Ուիթնի Հյուսթոնը, Վանեսա Ուիլյամսը, Օփրա Ուինֆրին, Թինա Թերները, Տելմա Հոպկինսը և Էսթեր Լորրին։ 1990-ական թվականներից նա նկարահանվել է «Տանը» սիթքոմում։ 2000-ական թվականների սկզբում Ուեյանսը՝ որպես պրոդյուսեր, աշխատել է «Իմ կինն ու երեխաները» սիթքոմում, որտեղ նկարահանվել է նրա եղբայր Դեյմոն Ուեյանսը։ 2011 թվականին Քիմը մարմնավորել է դրամատիկ մոր կերպար, ով փորձում է հասկանալ իր տասնյոթամյա աղջիկ-լեզբուհուն (Օդիպերո Օդույե)` «Լքյալը» ֆիլմում։ Քիմը բարձր գնահատականի արժանացավ կինոկատակերգությունից դրամա փայլուն անցման համար ։ 2014 թվականին նա նկարահանվեց «Խելացնոր» սերիալում, որը առաջին եթերաշրջանից հետո շարունակություն չունեցավ ։
Արտաքին հղումներ
Կատեգորիա:Հոկտեմբերի 16 ծնունդներ Կատեգորիա:Ամերիկացի դերասանուհիներ Կատեգորիա:Ամերիկացի ռեժիսորներ Կատեգորիա:Ամերիկացի սցենարիստներ Կատեգորիա:1961 ծնունդներ Կատեգորիա:Նյու Յորք քաղաքում ծնվածներ Կատեգորիա:Ամերիկացի պրոդյուսերներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի կատակերգուներ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Խաչենի հովտի հուշարձաններ
Խաչենի հովտի հուշարձաններ, Լեռնային Ղարաբաղի Խաչենի ձորակում, Խաչենագետի մոտակայքում գտնվող մի շարք հուշարձաններ։ Այնտեղ են գտնվում մի շարք պատմամշակութային վայրեր՝ եկեղեցիներ, վանքեր, կամուրջներ, բերդեր, աղբյուրներ, ջրաղացներ, խաչքարեր, գերեզմաններ և հին դամբանաբլուրներ։
Հին արձանագրություններ
Խաչենի արձանագրություններով են զբաղվել նաև՝ Մակար Բարխուտարյանցն ու Խաչիկ վարդապետ Դադյանը։ Մակար Բարխումյանցը հրատարակել է «Արցախ» վիմագրական գիրքը, որը նա հավաքել էր պատմական Արցախից և Ուտիքից։ Իսկ Խաչիկ Դադյանը հրատարակել է մի շարք արձանագրություններ և հնագիտական նյութեր։ Եթե չհաշվենք ուսումնարանի ուսուցիչ Էմիլ Ռյոսլերի սիրողական փորձերը, ապա Խաչիկ Դադյանը եղել է Խաչենի հնագիտական նյութերի առաջին ուսումնասիրողը։ Խաչիկ Դադյանի հրատարակած Սբ․ Հակոբա վանքի արձանագրությունները մինչև այդ նույն վանքից հավաքված ամենահարուստ փունջն է ։
Արևելագետ Հ․ Ա․ Օրբելին 1909 թվականի օգոստոսին ակադեմիկոս Ն․ Յա․ Մառի հանձնարարությամբ գործուղվել է Խաչեն։ Այնտեղ անցկացրած տասնյոթ օրվա ընթացքում գիտնականը գրի է առել շուրջ 270 արձանագրություն․ 84–ը՝ Գանձասարի վանքից, 21-ը՝ Վաճառից, Խաչխութից ու Ծմակահող գյուղից, 13-ը՝ Հավապտուկից, 26-ը՝ Կոշիկ անապատից, 37-ը Մեծառատի Ս․ Հակոբավանքից, 11-ը՝ Ջուխտ խաչ ու Խաչախաչ սրբավայրերից, 35-ը՝ Խաթրավանքից և 33-ը՝ Դադի վանքից ։
Հիշատակում
Հ․ Ա․ Օրբելին Գանձասարի և Հավապտուկի արձանագրությունները առանձնացրել ու հանձնել է տպագրության։ Այդ գրքույկը բաղկացած է 42 էջից, որը գտնվում է ՍԱՀՄ ԳԱ արևելագիտական ինստիտուտի լենինգրադյան բաժանմունքի արխիվում ։
Այդ արխիվում են պահվում նաև Խաչենին վերաբերող մյուս արձանագրությունները։ Դրանք խնամքով, տառաձևերի, կցագրերի և վիմագրական այլ արձանագրությունների պահպանմամբ արտագրված են փոքր չափսի մեկ ընդհանուր տետրում։
Հ․ Ա․ Օրբելու ներդրումը Խաչենի պատմության ուսումնասիրման գործում անվիճելի է։ Նրա հրատարակած երեք ծավալուն հոդվածները Խաչենի պատմության և մշակույթի հետազոտության հետաքրքիր փորձեր են։
Հետագայում Խաչենի վիմագրերի ուսումնասիրությամբ են զբաղվել նաև Ս․ Բարխուդարյանը՝ 60-ական թվականներին և Բ․ Ուլուբաբյանը՝ 70-ական թվականներին։
(340) Էդուարդա
(340) Էդուարդա (Eduarda), աստերոիդ աստերոիդների հիմնական գոտում։ Հայտնաբերվել է 1892 թվականի սեպտեմբերի 25-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,745969 ա. մ., առավելագույնը մոտենում է 2,4292 ա. մ. հեռավորության վրա և հեռանում 3,0628 ա. մ. ։ Արեգակի շուրջ մեկ ամբողջական պտույտ է կատարում 1662,04 երկրային օրվա ընթացքում, իր ուղեծրով շարժվելով միջինում 0,216601 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,68° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1892 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մանսում Իբրահիմով
Մանսում Իսրաֆիլ օղլի Իբրահիմով (Mənsum İsrafil oğlu İbrahimov, ), ադրբեջանցի խանենդե, Ադրբեջանի ժողովրդական արտիստ (2005), Ադրբեջանի ազգային կոնսերվատորիայի պրոֆեսոր ։
Կենսագրություն
Մանսում Իբրահիմովը ծնվել է 1960 թվականի հոկտեմբերի 1-ին Աղդամի Իմամգուլուբեկլի գյուղում։ Սովորել է 1982-1987 թվականներին Ասաֆ Զեյնալլու անվան Բաքվի երաժշտական քոլեջի մուղամի բաժնում, իսկ 1988-1993 թվականներին ՝Ադրբեջանի մշակույթի և արվեստի պետական համալսարանի մշակութային կրթության ֆակուլտետում։ 1985 թվականին Ուզեիր Հաջիբեկովի 100-ամյակին նվիրված մրցույթում արժանացել է առաջին կարգի դիպլոմի ։
Նա Ադրբեջանի ազգային կոնսերվատորիայի և երաժշտական քոլեջի ուսուցիչ է։ Նրան շնորհվել է 1998 թվականին Ադրբեջանի վաստակավոր արտիստի կոչում, իսկ 2005 թվականին `ժողովրդական արտիստի կոչում։ 2010 թվականին շնորհվել է Փառքի շքանշան ՝ Ադրբեջանի Նախագահի հրամանագրով։ Ադրբեջանի ազգային կոնսերվատորիայի պրոֆեսորն է։
Ավտոմեքենա
Ավտոմեքենա (ծագել է՝ αὐτο − ինքնուրույն և mobilis − շարժվող), սեփական շարժիչով տրանսպորտային միջոց, որը հարմարեցված է ցամաքի վրա տեղաշարժման համար։ Լայնորեն տարածված է ողջ աշխարհում։ Ավտոմեքենաների արագ և հարմարավետ տեղաշարժման համար կառուցվում են հատուկ ավտոմայրուղիներ կամ պինդ ծածկով ճանապարհներ։
Պատմական ակնարկ
Ավտոմեքենան կամ ինքնաշարժը ընդամենը 2 հարյուրամյակի պատմություն ունի։ Քամու կամ մարդու մկանային ուժով շարժման մեջ դրվող սայլակների ստեղծման փորձեր կատարել են շատ վաղուց։ Մարդիկ մտածում էին նաև այնպիսի սայլ ստեղծել, որը շարժվեր ինքնիրեն՝ առանց ձիերի։ 18-րդ դարի 2-րդ կեսին շոգեմեքենայի հայտնագործումը դրդեց ֆրանսիացի ճարտարագետ Կյունոյին սայլի վրա շոգեմեքենա դնել, և 1769 թվականին նա ստեղծեց առաջին շոգեավտոմեքենան, որը, սակայն, շատ ծանր էր։
Ավտոմեքենայի լայն օգտագործումը՝ որպես տրանսպորտի միջոց, սկսվեց ներքին այրման շարժիչի երևան գալուց (1880 թվականից) հետո։ Առաջին իսկական ավտոմեքենան եռանիվ էր, այն 1885 թվականին ստեղծել է գերմանացի ինժեներ Կառլ Բենցը։ Դրանից հետո գերմանացի ճարտարագետ Գոտլիբ Դայմլերը և Կառլ Բենցը ստեղծեցին քառանիվ ավտոմեքենա։
Ավտոմեքենաշինության արշալույսին մեքենաները բաց էին՝ ծածկ չունեին։ Առաջին ավտոմեքենաները նաև շատ թանկ էին, և միայն 1907 թվականին Հենրի Ֆորդը ԱՄՆ-ի Դետրոյթ քաղաքում սկսեց հարահոս եղանակով թողարկել «Մոդել T» նոր ավտոմեքենան, որն անհամեմատ էժան էր։ Ոչ թանկ ավտոմեքենաների մեծ ընտրություն կար արդեն 1920-ական թվականների վերջին։ Հատկապես մեծ պահանջարկ ունեին փակ թափքով մոդելները։
Սկզբում ավտոմեքենաները նախատեսված էին միայն ուղևորների համար, այնուհետև դրանցով սկսեցին նաև բեռներ փոխադրել։ Բենզինային շարժիչով բեռնատարներն առաջին անգամ թողարկվեցին 1900-ական թվականներին (1914-1918), դրանք լայնորեն օգտագործվում էին բեռնափոխադրության համար։ 1920-ական թվականներին ստեղծվեցին հուսալի և հզոր դիզելային շարժիչեր, որոնք բեռնատարներում են մինչ օրս։
1960-ական թվականներին սկսեցին ավտոմեքենաների վրա տեղադրել էլեկտրոնային սարքավորումներ։ Ներկայում էլեկտրոնային համակարգով ղեկավարվող շարժիչով ավտոմեքենան գրեթե 2 անգամ ավելի խնայող է, քան կես դար առաջ։ 1990-ական թվականներից ավտոմեքենաների բազմաթիվ խոշորագույն արտադրողներ ձեռնամուխ են եղել էլեկտրամոբիլների արտադրությանը։ Ստեղծվել են նաև արևի էներգիայով մեքենաներ։
Մարդատարներ
Ներկայում աշխարհում հաշվվում է ավելի քան 500 միլիոն մարդատար ավտոմեքենա, և ամեն տարի արտադրվում են ևս 50 միլիոն նորերը։ Մարդատար ավտոմեքենաների մեծ մասը քառանիվ է, կան նաև եռանվավորներ, իսկ մոդելներից մեկն ունի նույնիսկ 26 անիվ։ Մարդատար ավտոմեքենաները լինում են փակ թափքերով՝ սեդան, լիմուզին, կուպե, ունիվերսալ, և վերևից բացվող թափքերով կաբրիոլետ, րոդսթեր, ֆաետոն, լանդո նմուշների։
Բազմանպատակ ավտոմեքենաները, որոնց անվանում են նաև զբոսամեքենաներ, ամենատարողունակն են։ Լիմուզինները խոշոր, շքեղ ավտոմոբիլներ են, որոնցով սովորաբար երթևեկում են հարուստ մարդիկ։ Դրանք օգտագործվում են նաև հանդիսավոր իրադարձությունների ժամանակ, օրինակ՝ հարսանիքներում։
Փոքրալիտրաժները ոչ մեծ ավտոմեքենաներ են, որոնք առավել խնայողական են և ունեն բարձր մանևրայնություն։
Մեքենաների մեծ մասը 2 տանող անիվներով է (հետևի կամ կամ առջևի)։ Սակայն կան և այնպիսիները, որոնցում տանող են բոլոր 4 անիվները, օրինակ՝ Քրոսսովեր Նիվա և այլն։ Այսպիսի քառահաղորդակ ավտոմեքենաները նախատեսված են դժվարանցանելի ճանապարհներով երթևեկելու համար։
Բեռնատարներ և ավտոբուսներ
Բեռնատարները և ավտոբուսներն ավտոճանապարհներով ծանր բեռներ ու մեծաքանակ ուղևորներ տեղափոխող տրանսպորտային խոշոր միջոցներ են։ Ավտոբուսները մարդկանց փոխադրում են տեղական երթուղիներով, բայց կան նաև հեռավոր տարածությունների երթուղային ավտոբուսներ, որոնք հանդերձված են երկարատև ճանապարհորդության համար նախատեսնած բոլոր հարմարություններով։
Ամենածանր բեռնատարների քաշը հասնում է 40 տ-ի, իսկ անիվների թիվը՝ 16-ի։ Բեռնատարների մեծ մասի վրա տեղադրված են դիզելային շարժիչներ։ Բեռնատարները կազմված են վարորդի խցիկից շրջանակից (շասսի), որի վրա, ըստ նշանակման, ամրացված են տարբեր տեսակի թափքեր։
Հատուկ ավտոմեքենաներ
Ավտոմեքենաները կարող են տարբեր այլ ֆունկցիաներ ունենալ։ Կան հրշեջ ու սանիտարական, փոստային և շինարարական, ռազմական ու մարտական ավտոմեքենաներ։ Կան նաև բեռներ բեռնաթափող (ինքնաթափեր), գլանատակառներով (ցիստեռն) հեղուկները և սառնարաններով սառեցրած մթերք տեղափոխող (սառնավտո) մեքենաներ։ Դրանցից մի քանիսը կարող են տեղափոխել 60-70 տ բեռ։ Կան նաև ավտոգնացքներ, որոնք միանգամից փոխադրում են 120 տ բեռ։ Դրանք աշխատում են խոշոր կառույցներում և բաց հանքերում, փոխադրում են հող, խիճ, հանքաքար։
Կշիռը
Ավտոմեքենայի զանգվածը ազդում է մեքենայի վառելիքի սպառման և արդյունավետության վրա, ավելին զանգվածի պատճառով մեքենայի վառելիքի սպառումը և արդյեւնավետությունը։ Ըստ Քեմբրիջի համալսարանի գիտնական Ջուլիան Օլվուդի անցկացրած հետազոտության, գլոբալ էներգիայի օգտագործումը մեծապես կարող է փոքրանալ՝ օգտագործելով թեթև ավտոմեքենաներ։
Անվտանգությունը
Ժամանակակից ավտոմեքենաները ստեղծվում են առավելագույն անվտանգության հաշվարկներով։ Ուղևորասրահը նախագծվում է այնպես, որ այն չձևախախտվի, երբ վթարից ավտոմեքենայի թափարգելն ու բեռնախցիկը ճզմվեն։ Անվտանգության գոտիների օգտագործումը պարտադիր է։ Հատուկ փականներով հանդերձված դռներն ընթացքի ժամանակ չեն բացվում։ Մեքենայի պատուհանների ապակիները ջարդվելիս բեկորներ չեն առաջացնում դռների մեջ տեղադրված մետաղաձողերն ուղևորներին պահպանում են կողային հարվածներից։ Արգելակային հատուկ համակարգը թույլ չի տալիս, որ ավտոմեքենան շրջվի։
Շատ ավտոմեքենաներում այսօր օգտագործվում են օդային բարձիկներ (էրբագս)։ Վթարի դեպքում դրանք ակնթարթորեն փչվում են օդով, թուլացնում հարվածի ուժը և ուղևորներին առավելագույնս պահպանում վնասվածքներից։
Առաջացրած աղտոտումը
Ավտոմեքենաների շարժիչներն արտանետում են բանեցված գազեր, որոնք աղտոտում են շրջապատի օդային միջավայրը։ Շարժիչի աշխատանքից առաջացած ամենավնասակար գազերից մեկը ածխածնի երկօքսիդն է։ Թեև այն թունավոր չէ, սակայն արտանետելով մթնոլորտ՝ նպաստում է ջերմոցային էֆեկտի խորացմանը։
Արտաքին հղումներ
Կատեգորիա:Ավտոմեքենաներ
Սան Սեբաստիան դե լոս Ռեյես
Սան Սեբաստիան դե լոս Ռեյես ( San Sebastián de los Reyes)՝ քաղաք և մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Արեա Մտրոպոլիտանա շրջանում։ Տարածքը կազմում է 59 կմ2, բնակչությունը` 78157 մարդ (2010 թվականի տվյալներով)։ Պրովինցիայի վարչական կենտրոնից գտնվում է 18 կմ հեռավորության վրա։ Քաղաքի հովանավորներն են հանդիսանում սուրբ Մարտիր Սեբաստիանը և Կրիստո դե լոս Ռեմեդիոսը։
Քաղաքը հիմնադրվել է 1492 թվականին։ Քաղաքը հայտնի է իր ամենամյա փառատոներով։ Քաղաքին նաև անվանում են «Փոքր Պամպլոնա»։
Զբաղեցնում է 59 քկմ տարածք։ Բնակչությունը - 78 157 մարդ 2010 թվականին։ Հեռավորությունը մինչև շրջանի կենտրոն հավասար է - 18 կմ։
Արտաքին հղումներ
Կատեգորիա:Մադրիդ ինքնավար համայնքի բնակավայրեր